SIMAT บวก 3% โบรกมองไตรมาส 2 กำไรแตะ 25 ลบ. เพิ่มขึ้น 3 เท่าตัว
SIMAT บวก 3% มาอยู่ที่ 6.10 บาท โบรกคาดไตรมาส 2/64 กำไรแตะ 25 ลบ. เพิ่มขึ้น 300% เทียบจากงวดเดียวกันของปีก่อน และ 47% จากไตรมาสก่อน
27 ก.ค. 2564

ผู้สื่อข่าวรายงานว่า วันนี้ (27ก.ค. 64) ราคาหุ้นบริษัท ไซแมท เทคโนโลยี จำกัด (มหาชน) หรือ SIMAT ณ เวลา 10.39 น. อยู่ที่ระดับ 6.10 บาท เพิ่มขึ้น 0.20บาท หรือ 3.39% โดยทำจุดสูงสุดที่ 6.20 บาท และทำจุดต่ำสุดที่ 5.95 บาท ด้วยมูลค่าการซื้อขาย 129.40 ล้านบาท

โดยราคาหุ้น SIMAT ปรับตัวเพิ่มขึ้น เชื่อว่ายังเป็นแรงขับเคลื่อนจากมีการประเมินจากบริษัทหลักทรัพย์ บัวหลวง จำกัด (มหาชน) ระบุในบทวิเคราะห์ว่า คาดการณ์งบไตรมาส 2/2564 จะมีกำไรสุทธิอยู่ที่ประมาณ 25 ล้านบาท ซึ่งเติบโตเพิ่มขึ้น 300% จากงวดเดียวกันของปีก่อน และเพิ่มขึ้น 47% จากไตรมาสก่อนหน้า
 